Komisijos sprendimas
1998 m. gegužės 13 d.
dėl Tarybos direktyvos 95/64/EB dėl krovinių ir keleivių vežimo jūra statistinių ataskaitų įgyvendinimo taisyklių
(pranešta dokumentu Nr. C (1998) 1275)
(tekstas svarbus EEE)
(98/385/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 8 d. Tarybos direktyvą 95/64/EB dėl krovinių ir keleivių vežimo jūra statistinių ataskaitųi [1], ypač į jos 4, 10 ir 12 straipsnius,
kadangi valstybėms narėms turėtų būti taikomos nukrypti leidžiančios nuostatos, kad jos turėtų galimybę suderinti savo nacionalinės statistikos sistemas su Direktyvos 95/64/EB reikalavimais;
kadangi Komisija turi sudaryti uostų sąrašą, kuriame uostai koduojami ir klasifikuojami pagal šalis ir jūrų pakrantės zonas;
kadangi reikia pakeisti minėtos direktyvos priedų turinį;
kadangi šiame sprendime numatytos priemonės atitinka Tarybos sprendimu 89/382/EEB, Euratomas, [2] įsteigto Statistikos programų komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybėms narėms Komisijos taikomos nukrypti leidžiančios nuostatos apibrėžiamos I priede.
2. Nukrypti leidžiančios nuostatos taikomos 1997, 1998 ir 1999 metais, išskyrus tam tikras I priede apibrėžtas nukrypti leidžiančias nuostatas, kurios taikomos tik 1997 metais.
2 straipsnis
Uostų sąrašas, kuriame uostai koduojami ir klasifikuojami pagal šalis ir jūrų pakrantės zonas, pateikiamas II priede.
3 straipsnis
1. Direktyvos 95/64/EB II, III, IV, V, VII ir VIII priedai iš dalies keičiami taip:
1) II priedas:
Skiltyje "Svoris" skaičius 3, nurodantis trečią išnašą, rašomas ties kodais, pažymėtais 30, 31, 32, 33 ir 34 numeriais.
2) III priedas:
Po antrašte
"Krovinių nomenklatūra"
esantis sakinys pakeičiamas šiuo tekstu:
"Naudojama krovinių nomenklatūra, susidedanti iš 24 krovinių grupių, išvardytų žemiau esančioje pirmoje skiltyje, grindžiama Standartine transporto statistikos krovinių nomenklatūra (NST/R) iki Komisija, pasikonsultavusi su valstybėmis narėmis, nuspręs ją pakeisti."
3) IV priedas:
Po antrašte
"Jūrų pakrantės zonos"
esanti pirmoji teksto pastraipa pakeičiama šiuo tekstu:
"Naudojama nomenklatūra yra Geonomenklatūra (šalių nomenklatūra, taikoma Bendrijos užsienio prekybos statistikai ir valstybių narių tarpusavio prekybos statistikai, pirmą kartą pateikta Tarybos reglamente (EEB) Nr. 1736/75 [1] OL L 183, 1975 7 14, p. 3., galiojanti tais metais, kurių duomenys pateikiami."
4) V priedas:
a) po antrašte
"Laivų registravimo valstybė"
esanti pirmoji pastraipa keičiama šiuo tekstu:
"Naudojama nomenklatūra yra Geonomenklatūra (šalių nomenklatūra, taikoma Bendrijos užsienio prekybos statistikai ir valstybių narių tarpusavio prekybos statistikai, pirmą kartą pateikta Tarybos reglamente (EEB) Nr. 1736/75 [1] OL L 183, 1975 7 14, p. 3., galiojanti tais metais, kurių duomenys pateikiami, darant tokią išimtį: 017 ir 018 kodai atitinkamai taikomi Belgijai ir Liuksemburgui;"
b) kodų sąraše: kodai "0011 Prancūzija" ir "0012 Kergeleno salos" išbraukiami; po kodo "0112 Ispanija (Rebeka)" įrašomi kodai "0281 Norvegija" ir "0282 Norvegija (NIS)"; kodas "8902 Prancūzijos Antarkties teritorija" pakeičiamas kodu "Prancūzijos Antarkties teritorija (įskaitant Kergeleno salas)".
5) VII priedas:
Lentelės "DWT" skiltyje esantys skaičiai pakartojami "GT" skiltyje; apatinė "01" klasės riba "GT" skiltyje yra "100".
6) VIII priedas:
a) po antrašte "Suvestinė ir išsami statistika" kiekvieno iš trijų pirmųjų sakinių pabaigoje esantis "F1" pakeičiamas "F1 arba F2, arba F1 ir F2";
b) lentelės "Duomenų grupė F1" skiltyje "Kodavimas" nuoroda "vienaženklis raidinis skaitmeninis", esanti ties eilute "Laivo tipas", pakeičiama į "dviženklis raidinis skaitmeninis"; skiltyje "Nomenklatūra" ir paskutinėje lentelės eilutėje žodžiai "arba bendroji talpa" išbraukiami;
c) po lentelės "Duomenų grupė F1" pridedama lentelė "Duomenų grupė F2".
2. Direktyvos 95/64/EB II, III, IV, V, VII ir VIII priedų naujosios versijos yra pakeičiamos šio sprendimo III priedu, įtraukiant šio straipsnio pirmoje dalyje išvardytus pakeitimus.
4 straipsnis
Šis sprendimas skirtas valstybėms narėms.
Priimta Briuselyje, 1998 m. gegužės 13 d.